สรุปหุ้น น้ำมัน ทองคำ ค่าเงิน
สรุปภาวะตลาดหุ้น น้ำมัน ทองคำ และค่าเงินต่างประเทศ
8 ก.พ. 2553

สรุปภาวะตลาดหุ้น น้ำมัน ทองคำ และค่าเงินต่างประเทศ
ดัชนีเฉลี่ยอุตสาหกรรมดาวโจนส์ขยับขึ้น 10.05 จุด หรือ 0.10% ปิดที่ 10,012.23 จุด ดัชนี S&amp;P 500 บวก 3.07 จุด หรือ 0.29% ปิดที่ 1,066.18 จุด และดัชนี Nasdaq ดีดขึ้น 15.69 จุด หรือ 0.74% ปิดที่ 2,141.12 จุด ขณะที่ดัชนี FTSE 100 ร่วงลง 78.39 จุด หรือ 1.5% ปิดที่ 5,060.92 จุด ซึ่งเป็นการลดลงต่อเนื่องมาจากวันพฤหัสบดีที่ทรุดลง 2.2% จากแรงเทขาย เนื่องจากนักลงทุนวิตกกังวลเกี่ยวกับปัญหาหนี้สาธารณะในกรีซ โปรตุเกส และสเปน
สัญญาน้ำมันดิบไนเเม็กซ์ ส่งมอบเดือนมี.ค.ร่วงลง 1.95 ดอลลาร์ หรือ 2.7% ปิดที่ 71.19 ดอลลาร์/บาร์เรล หลังจากที่ทรุดลงแตะ 69.50 ดอลลาร์/บาร์เรลในการซื้อขายระหว่างวัน ขณะที่สัญญาทองคำตลาดโคเเม็กซ์ ส่งมอบเดือนเม.ย.ร่วงลง 10.20 ดอลลาร์ หรือ 1% ปิดที่ 1,052.80 ดอลลาร์/ออนซ์ หลังจากที่ในระหว่างวันแตะระดับ 1,044.50 ดอลลาร์ ซึ่งเป็นระดับต่ำสุดนับตั้งแต่ 30 ต.ค.ที่ผ่านมา
ค่าเงินยูโรอ่อนค่าลงแตะ 1.3659 ดอลลาร์ จากระดับ 1.3734 เมื่อวันพฤหัสบดี และอ่อนค่าลงแตะ 122.09 เยน จากระดับ 122.19 ขณะที่ค่าเงินดอลลาร์สหรัฐแข็งค่าขึ้นแตะ 89.380 เยน จากระดับ 88.950 ในวันพฤหัสบดี นอกจากนี้ ดอลลาร์สหรัฐพุ่งขึ้นแตะ 1.0735 ฟรังค์สวิส จากระดับ 1.0663 และเพิ่มขึ้นแตะ 1.0731 ดอลลาร์แคนาดา จากระดับ 1.0718